EVROPSKA KOMISIJA Bruselj, 30.9.2015 COM(2015) 485 final PREDLOG SPREMEMBE PRORAČUNA št. 7

K SPLOŠNEMU PRORAČUNU ZA LETO 2015 Obvladovanje begunske krize: takojšnji proračunski ukrepi v okviru evropske agende o migracijah



ob upoštevanju: –Pogodbe o delovanju Evropske unije, zlasti člena 314 PDEU, v povezavi s Pogodbo o ustanovitvi Evropske skupnosti za atomsko energijo, zlasti člena 106a Pogodbe Euratom, –Uredbe (EU, Euratom) št. 966/2012 Evropskega Parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije, zlasti člena 41 Uredbe, –splošnega proračuna Evropske unije za proračunsko leto 2015, sprejetega 17. decembra 2014, –spremembe proračuna št. 1/2015, sprejete 28. aprila 2015, –spremembe proračuna št. 2/2015, sprejete 7. julija 2015, –spremembe proračuna št. 3/2015, sprejete 7. julija 2015, –spremembe proračuna št. 4/2015, sprejete 7. julija 2015, –spremembe proračuna št. 5/2015, sprejete 7. julija 2015, –predloga spremembe proračuna št. 6/2015, sprejetega 15. julija 2015, Evropska komisija Evropskemu parlamentu in Svetu predlaga predlog spremembe proračuna št. 7 k proračunu za leto 2015. SPREMEMBE IZKAZA PRIHODKOV IN ODHODKOV PO ODDELKIH Spremembe izkaza prihodkov in odhodkov po oddelkih so na voljo na portalu EUR-Lex ( http://eur-lex.europa.eu/budget/www/index-sl.htm ). Temu dokumentu je za ponazoritev priložena angleška različica sprememb izkaza v proračunskem formatu. KAZALO 1. Uvod 2. Obvladovanje begunske krize v okviru evropske agende o migracijah 3. Predlagano financiranje v letu 2015 4. Zbirna razpredelnica po razdelkih VFO

1.Uvod Komisija je 23. septembra 2015 predstavila Sporočilo Evropskemu parlamentu, Evropskemu svetu in Svetu – Obvladovanje begunske krize: takojšnji operativni, proračunski in pravni ukrepi v okviru evropske agende o migracijah. To sporočilo opredeljuje vrsto prednostnih ukrepov, ki jih je treba sprejeti v naslednjih šestih mesecih, vključno s potrebnimi prilagoditvami proračuna za leto 2015 in novega predloga proračuna za leto 2016. Namen predloga spremembe proračuna (PSP) št. 7 za leto 2015 je, da se uvedejo potrebne spremembe za takojšnje ukrepe v preostalih mesecih leta 2015 in se uporabijo vse možnosti za prerazporeditev odobritev na tej stopnji proračunskega postopka, ne da bi se ogrožalo izvajanje drugih programov porabe. Ta predlog vključuje naslednje: –Okrepitev nujne pomoči v okviru Sklada za azil, migracije in vključevanje (AMIF) in Sklada za notranjo varnost (ISF) v skupnem znesku 100 milijonov EUR v odobritvah za prevzem obveznosti. –Povečanje števila delovnih mest iz kadrovskega načrta za Evropsko agencijo za upravljanje operativnega sodelovanja na zunanjih mejah držav članic Evropske unije (FRONTEX) (+60 delovnih mest), Evropski azilni podporni urad (EASO) (+30) in Evropski policijski urad (Europol) (+30) za povečanje njihove zmogljivosti na terenu. S tem povezana okrepitev odhodkov za plače znaša 1,3 milijona EUR v odobritvah za prevzem obveznosti in odobritvah plačil za vse tri agencije skupaj. –Dodatna sredstva za evropski instrument sosedstva (300 milijonov EUR v odobritvah za prevzem obveznosti), da bodo sredstva v okviru regionalnega skrbniškega sklada EU za odziv na sirsko krizo (sklad Madad) znašala vsaj 500 milijonov EUR. –Povečanje odobritev plačil za humanitarno pomoč v višini 55,7 milijona EUR s prerazporeditvijo. Zahtevek za prerazporeditev odobritev za prevzem obveznosti za humanitarno pomoč iz rezerve za nujno pomoč bo predložen ločeno, da se doseže znesek v višini 200 milijonov EUR humanitarne pomoči za begunce v stiski. Okrepitev, zahtevana za Sklad za azil, migracije in vključevanje, Sklad za notranjo varnost ter humanitarno pomoč v tem PSP 7/2015, se delno izravna s prerazporeditvijo 70,5 milijona EUR v odobritvah za prevzem obveznosti in 57,0 milijona EUR v odobritvah plačil, ki je trenutno na voljo v proračunu za leto 2015: zlasti iz Solidarnostnega sklada EU (33,7 milijona EUR v odobritvah za prevzem obveznosti in odobritvah plačil); iz različnih proračunskih vrstic v razdelku 2 (24,8 milijona EUR v odobritvah za prevzem obveznosti in 19,8 milijona EUR v odobritvah plačil); ter 12,0 milijona EUR v odobritvah za prevzem obveznosti in 3,5 milijona EUR v odobritvah plačil iz programa za živila in krmo. Poleg prerazporeditve je treba okrepitev odobritev za prevzem obveznosti doseči z uporabo obstoječe razlike do zgornjih mej odhodkov razdelka 3 (Varnost in državljanstvo, in sicer za celotni znesek, ki je na voljo, tj. 23,2 milijona EUR) in razdelka 4 (Evropa v svetu, in sicer za znesek v višini 300 milijonov EUR) ter z uporabo instrumenta prilagodljivosti za znesek v višini 66,1 milijona EUR za financiranje nujnih ukrepov Sklada za azil, migracije in vključevanje v razdelku 3. Predlog za uporabo instrumenta prilagodljivosti je predstavljen vzporedno s tem PSP. Dodatni ukrepi, predlagani v tem predlogu spremembe proračuna, na splošno pomenijo neto povečanje ravni odobritev za prevzem obveznosti v proračunu za leto 2015 za 330,7 milijona EUR. Raven odobritev plačil v letu 2015 ostaja nespremenjena, saj bo večina plačil izplačana leta 2016. Dodatne potrebe, omenjene v Sporočilu o obvladovanju begunske krize, glede na predlog proračuna Komisije za leto 2016 bodo vključene v dopolnilno pismo k predlogu proračuna za leto 2016, ki bo predstavljeno sredi oktobra. To dopolnilno pismo bo vključevalo tudi posodobljene ocene za kmetijske odhodke. 2. Obvladovanje begunske krize v okviru evropske agende o migracijah Ta oddelek opozarja na doslej predlagane dodatne ukrepe na področju migracij, zlasti s spremembo proračuna št. 5/2015 , in na nadaljnjo okrepitev, ki jo bo treba zagotoviti še letos na podlagi tega predloga spremembe proračuna in priloženega predloga za uporabo instrumenta prilagodljivosti. 2.1 Razdelek 3: Varnost in državljanstvo 2.1.1 Ukrepi, predlagani v PSP 5/2015 Komisija je 13. maja sprejela evropsko agendo o migracijah in k tej agendi je bil priložen predlog spremembe proračuna št. 5/2015. S končnim sprejetjem spremembe proračuna 7. julija je bilo zagotovljeno naslednje: potrojitev operacij agencije FRONTEX v Sredozemskem morju (operaciji Triton in Poseidon, 26 milijonov EUR), podvojitev nujne pomoči v najbolj prizadetih državah članicah v okviru Sklada za azil, migracije in vključevanje (25 milijonov EUR) in Sklada za notranjo varnost (5 milijonov EUR),

izvedba vseevropskega programa preselitve (25 milijonov EUR), okrepitev regionalnih programov za razvoj in zaščito v severni Afriki in Afriškem rogu (7 milijonov EUR) ter okrepitev števila delovnih mest in s tem povezanih odhodkov za osebje treh agencij EU, ki so najbolj dejavne na tem področju (16 delovnih mest za agencijo FRONTEX, 4 za urad EASO in 3 za Europol). 2.1.2 Dodatne okrepitve, predlagane v PSP št. 7/2015 Nujni ukrepi Nemudoma je potrebna znatna dodatna okrepitev nujne pomoči v okviru Sklada za azil, migracije in vključevanje (80 milijonov EUR) in Sklada za notranjo varnost (20 milijonov EUR), da se podpre države članice, ki so jih migracije pred kratkim najbolj prizadele, in izvajanje pristopa delovanja na kritičnih območjih. Dodatni znesek v višini 100 milijonov EUR bi bil v glavnem namenjen za: zahtevke, ki so jih trenutno poslale Nemčija, Grčija, Hrvaška in Avstrija, ter dodatne zahtevke, za katere se pričakuje, da jih bo Komisija prejela do konca leta od drugih držav članic, ki se spopadajo z navalom migrantov, zlasti od Grčije, Madžarske in Bolgarije, zagotovitev usklajenega pristopa Komisije in držav članic, vključno z Italijo in Grčijo, za pripravo strukturiranih nujnih zahtevkov za obravnavanje izvajanja podpornih skupin migrantov in programov premestitev ter za reševanje vse večjega navala migrantov. Agencije Agencije EU, ki so dejavne na področjih, povezanih s migracijami, morajo okrepiti svoje zmogljivosti, saj se zdaj od njih zahteva, da so veliko bolj aktivne na terenu, kot je bilo prvotno predvideno. Komisija zato predlaga dodatno povečanje človeških virov treh ključnih agencij EU za skupno 120 dodatnih delovnih mest iz kadrovskega načrta, in sicer na naslednji način: FRONTEX: 60 delovnih mest, da se agenciji omogoči, da opravi več operativnih dejavnosti, poveča obseg sodelovanja z drugimi agencijami EU pri razbijanju mrež trgovine z ljudmi ter v tretje države napoti dodatne uradnike za zvezo. To vključuje: ookrepitev skupnih operacij vračanja in zadev, povezanih z vračanjem, ter imenovanje uradnikov za usklajevanje v podporne skupine za upravljanje migracij na kritičnih območjih, opovečanje zmogljivosti agencije za analizo tveganj na terenu (operativna analiza v zvezi s kritičnimi območji, upravljanje in poročanje, usklajevanje) in v tretjih državah, opovečanje zmogljivosti agencije za ohranjanje in okrepitev komunikacijskih omrežij v okviru Evropskega sistema varovanja meja (EUROSUR), vključno z usklajevanjem skupnih orodij nadzorovanja, onamestitev uradnikov za zvezo v tretjih državah v evropskem sosedstvu. EASO: 30 delovnih mest za okrepitev namestitve dodatnih skupin EASO za skupno obravnavo prošenj za azil v najbolj obremenjenih državah članicah. To vključuje: opodporo skupni obravnavi prošenj za azil v Italiji in Grčiji na kritičnih območjih za registracijo, identifikacijo, odvzem prstnih odtisov in pripravo spisa z dokumentacijo prošenj za azil, ousklajevanje in podpora ukrepom za nujno premestitev 160 000 oseb (tj. identifikacija, preverjanje ogroženosti migrantov, informacije pred odhodom),

opodpora vseevropskemu programu preselitve (opravljanje funkcije posrednika ter izboljšanje strukturne izmenjave informacij), oopravljanje funkcije posrednika za dejavnosti obveščanja izvorne države, vključno z izmenjavo informacij, nadaljnjim razvojem poročil in praktičnih vodnikov izvorne države. EUROPOL: 30 delovnih mest za nadaljnjo krepitev vloge Europola pri izvajanju sklepov Evropskega sveta glede razbijanja mrež trgovine z ljudmi ter za dodatno okrepitev prizadevanj za odkrivanje spletnih vsebin, ki jih uporabljajo trgovci z ljudmi, da bi pritegnili migrante in begunce, ter za vlaganje zahtevkov za odstranitev takih vsebin. To vključuje: osredstva za okrepitev in razširitev odziva EU v podporo ukrepom Komisije na kritičnih območjih. V Grčiji bo to pomenilo uporabo mobilne podporne skupine za preiskave (Mobile Investigation Support Team – EMIST) za izvajanje preiskav za uničenje tihotapskih mrež. Ta nova skupina Europolovih izvedencev in analitikov bo zbrala informacije in ukrepala, ko se bodo migranti izkrcali na petih grških otokih, kamor trenutno prihajajo, pri čemer bo uporabljala informacije različnih upravnih organov iz regije ter informacije iz nacionalnih in mednarodnih preiskav, oustanovitev evropskega centra za boj proti tihotapljenju migrantov (European Migrant Smuggling Centre – EMSC) v okviru Europola v podporo mobilni podporni skupini za preiskave. Ta center bo podprl najbolj obremenjene države članice z usposabljanjem osebja mobilne podporne skupine za preiskave ter z zagotavljanjem uslužbencev, opreme, izkušenj in strokovnega znanja zanj ter bo okrepil običajne podporne zmogljivosti Europola na področju analize, operativnih sestankov in skupnega ukrepanja. Ta center bo poleg tega pripravil pregled tihotapljenja migrantov z vidika kazenskega pregona, ki bo zajel celotno EU in zagotovil usklajevanje z nacionalnimi centri. Zagotovil bo tudi strokovno znanje in izkušnje glede uporabe socialnih omrežij s strani tihotapcev ter izvajal finančne preiskave, oS sodelovanjem mobilne podporne skupine za preiskave in centra za boj proti tihotapljenju migrantov v okviru Europola se bodo izboljšali obveščevalni podatki in operativno znanje, ki bo na voljo policiji in mejnim policistom pri ukrepanju na kraju samem. S tem povezane dodatne odobritve za osebne prejemke novega osebja (1,3 milijona EUR) v treh agencijah skupaj so bile izračune na podlagi povprečne enomesečne prisotnosti v letu 2015. 2.2 Razdelek 4: Evropa v svetu Konflikt v Siriji poteka že peto leto, njegove posledice pa so 7,6 milijona notranje razseljenih oseb, 12,2 milijona ljudi, ki potrebujejo humanitarno pomoč, in 4 milijoni beguncev v sosednjih državah. Naval beguncev iz Sirije je preobremenil sosednje države, zlasti Libanon in Jordanijo, saj je obremenil njihovo infrastrukturo in ogrozil njihovo negotovo stabilnost. Humanitarne in dolgoročne potrebe beguncev in notranje razseljenih oseb naraščajo, mednarodno financiranje pa se zmanjšuje. Septembra 2015 je bilo pokritih samo 40 % pozivov ZN v zvezi s sirsko begunsko krizo, zaradi česar se je zmanjšala dobava hrane in drugih bistvenih storitev. Zaradi teh razmer, dolgotrajnega konflikta in vse manjšega upanja vrnitve domov, se je tisoče Sircev odločilo za pot v Evropo, da bi se tam stalno naselili. Do zdaj je v Evropo prišlo več kot 330 000 sirskih beguncev, njihovo število pa naj bi se do konca leta 2015 še povečalo. Komisija za rešitev teh kritičnih razmer predlaga povečanje financiranja za evropski instrument sosedstva za 300 milijonov EUR v odobritvah za prevzem obveznosti. Z dodatnimi odobritvami evropskega instrumenta sosedstva se bodo lahko povečala sredstva regionalnega skrbniškega sklada EU za odziv na sirsko krizo (sklad Madad). Skrbniški sklad Madad je prilagodljiv in učinkovit instrument za podporo beguncev iz Sirije. Sklad bo podpiral projekte v različnih sektorjih, vključno z osnovno infrastrukturo, med katero spadajo preskrba z vodo, kanalizacija, higiena, ravnanje z odpadki, dostop do storitev, zdravstveno varstvo, izobraževanje in podpora za preživetje. Projekti se bodo izvajali v sodelovanju z različnimi partnerji, kot so agencije ZN, agencije držav članic, javni organi in nevladne organizacije. Ob upoštevanju časovnega zamika za prva izplačila se bodo s tem povezane odobritve plačil zahtevale v dopolnilnem pismu k predlogu proračuna za leto 2016. Poleg predlagane okrepitve evropskega instrumenta sosedstva in v skladu s Sporočilom Komisije z dne 23. septembra Komisija predlaga, da se 200 milijonov EUR za humanitarno pomoč uporabi še v letu 2015 za pokritje najnujnejših humanitarnih potreb razseljenih oseb, ki bežijo pred konfliktom v regiji. V ta namen Komisija ločeno zahteva prerazporeditev (DEC 32/2015) v višini 175 milijonov EUR (obveznosti) iz rezerve za nujno pomoč. S to prerazporeditvijo in 10 milijoni EUR (obveznosti) iz operativne rezerve za humanitarno pomoč ter zadnjo prerazporeditvijo v višini 15 milijonov EUR iz rezerve za nujno pomoč (DEC 28/2015) je dosežen skupen znesek dodatnih 200 milijonov EUR v odobritvah za prevzem obveznosti, ki je na voljo za humanitarno pomoč. Za humanitarno pomoč bo v letu 2015 na voljo 70 milijonov EUR odobritev plačil, in sicer s prerazporeditvami v višini 55,7 milijona EUR iz rezerv in proračunskih vrstic z nediferenciranimi sredstvi, predlaganimi v tem PSP (glej oddelek 3 spodaj), preostanek (14,3 milijona EUR) pa je vključen v ločenem zahtevku za prerazporeditev iz rezerve za nujno pomoč. S 70 milijoni EUR odobritev plačil bo pokrito 40 % predhodnega financiranja, ki ga je treba plačati partnerskim agencijam v letu 2015, preostanek pa bo plačan v letu 2016. 3. Predlagano financiranje v letu 2015 V tem oddelku je pojasnjen predlog financiranja dodatnih ukrepov za leto 2015, ki so opisani zgoraj. Ti ukrepi naj bi se financirali s kombinacijo prerazporeditev, uporabe obstoječih razlik do zgornje meje v okviru razdelkov 3 in 4 ter uporabe instrumenta prilagodljivosti. 3.1 Razdelek 3: Varnost in državljanstvo Na splošno znaša skupna okrepitev odobritev za prevzem obveznosti za financiranje zgoraj navedenih ukrepov 101,3 milijona EUR, od tega je 100 milijonov EUR namenjeno za nujno pomoč in 1,3 milijona EUR za dodatno osebje treh agencij. Odobritve plačil se zahtevajo za kritje stroškov dodatnega osebja v samo treh agencijah, odobritve plačil za dodatne ukrepe v okviru Sklada za azil, migracije in vključevanje ter Sklada za notranjo varnost pa se bodo zahtevale v okviru dopolnilnega pisma k predlogu proračuna za leto 2016. V spodnji razpredelnici je prikazana porazdelitev zahtevanih okrepitev odobritev za prevzem obveznosti in odobritev plačil za pet proračunskih vrstic v razdelku 3: Proračunska vrstica Ime Odobritve za prevzem obveznosti Odobritve plačil 18 02 01 01 Podpora upravljanju meja in skupni vizumski politiki za olajšanje zakonitega potovanja 20 000 000 – 18 02 03 Evropska agencija za upravljanje in operativno sodelovanje na zunanjih mejah (Frontex) 650 000 650 000 18 02 04 Evropski policijski urad (Europol) 325 000 325 000 18 03 01 01 Krepitev in razvoj skupnega evropskega azilnega sistema ter krepitev solidarnosti in delitve odgovornosti med državami članicami 80 000 000 – 18 03 02 Evropski azilni podporni urad (EASO) 325 000 325 000 Skupaj 101 300 000 1 300 000 V prilogi v proračunskem formatu je prikazana razčlenitev po funkcionalnih skupinah in razredih dodatnih delovnih mest iz kadrovskih načrtov treh zadevnih agencij.

3.2 Razdelek 4: Evropa v svetu V spodnji razpredelnici je prikazana porazdelitev okrepitev odobritev za prevzem obveznosti in odobritev plačil v razdelku 4, zahtevanih v tem PSP: Proračunska vrstica Ime Odobritve za prevzem obveznosti Odobritve plačil 21 03 01 03 Sredozemske države – Krepitev zaupanja, varnost ter preprečevanje in reševanje sporov 300 000 000 – 23 02 01 Zagotavljanje hitre in učinkovite humanitarne pomoči in pomoči v hrani na podlagi potreb – 55 736 000 Skupaj 300 000 000 55 736 000 3.3 Prerazporeditev, uporaba razlik do zgornjih mej in uporaba instrumenta prilagodljivosti Komisija je temeljito preučila možnosti za prerazporeditev odobritev v proračunu za leto 2015, tako pri obveznostih kot pri plačilih, in odkrila naslednje vire prerazporeditev: 3.3.1 Evropski kmetijski sklad za razvoj podeželja (EKSRP) in Evropski kmetijski jamstveni sklad (EKJS) Države članice v povabilu k oddaji prijave, ki se je zaključilo 31. julija 2015, niso predložile nobenega zahtevka v zvezi z EKSRP za večregionalno pomoč v okviru platforme za tehnično pomoč. Poleg tega je znesek odobritev za prevzem obveznosti, potreben za službo za pomoč uporabnikom pri vrednotenju v okviru Evropske mreže za razvoj podeželja, nižji, kot je bilo prvotno načrtovano. Kar zadeva EKJS, je bilo veliko revizijskih obiskov, prvotno predvidenih za leto 2015, prestavljenih in število ukrepov, izvedenih v okviru načrta zunanje komunikacije, nižje od predvidenega. Zato se 7,4 milijona EUR odobritev za prevzem obveznosti in 0,9 milijona EUR odobritev plačil predlaga za prerazporeditev. Proračunska vrstica Ime Odobritve za prevzem obveznosti Odobritve plačil 05 04 60 02 Operativna tehnična pomoč –6 500 000 05 08 06 Povečevanje ozaveščenosti javnosti o skupni kmetijski politiki –100 000 –100 000 05 08 09 Evropski kmetijski usmerjevalni in jamstveni sklad (EKUJS) – Operativna tehnična pomoč –800 000 –800 000 Skupaj –7 400 000 –900 000 3.3.2 Evropski sklad za pomorstvo in ribištvo Zaradi poznega sprejetja pravne podlage se je odložilo izvrševanje odhodkov iz poslovanja Evropskega sklada za pomorstvo in ribištvo v okviru neposrednega upravljanja. Zaradi zamud pri več ukrepih, vključno z ustanovitvijo svetovalnih svetov, podpisih pogodb in organizaciji konferenc in dogodkov ter njihovega daljšega trajanja se lahko znesek 1,7 milijona EUR v odobritvah za prevzem obveznosti sprosti za proračunske vrstice, ki se nanašajo na diferencirane odhodke v okviru neposrednega upravljanja. Iz istih razlogov se lahko zmanjša proračun za upravne odhodke in odhodke za podporo (proračunska postavka 11 01 04 01) ter tudi prispevki za Izvajalsko agencijo za mala in srednja podjetja (proračunska postavka 11 01 06 01). Pri obeh proračunskih vrsticah gre za nediferencirane odhodke, temu ustrezno pa se bo sprostilo 0,3 milijona EUR v odobritvah za prevzem obveznosti in odobritvah plačil. Proračunska vrstica Ime Odobritve za prevzem obveznosti Odobritve plačil 11 01 04 01 Odhodki za podporo za pomorske zadeve in ribištvo – Neoperativna upravna in tehnična pomoč –207 000 –207 000 11 01 06 01 Izvajalska agencija za mala in srednja podjetja – Prispevek iz Evropskega sklada za pomorstvo in ribištvo –92 000 –92 000 11 06 61 Spodbujanje razvoja in izvajanja celostne pomorske politike Unije –200 000 11 06 62 01 Znanstveni nasveti in spoznanja –630 000 11 06 62 04 Upravljanje in komuniciranje –482 000 11 06 62 05 Tržne informacije –399 000 Skupaj –2 010 000 –299 000 3.3.3 Sporazumi o partnerstvu o trajnostnem ribištvu Po podrobni analizi stanja pogajanj v zvezi s sporazumi o partnerstvu o trajnostnem ribištvu in presoji možnih datumov začetka veljavnosti se lahko zneska v višini 13,7 milijona EUR v odobritvah za prevzem obveznosti in 18,6 milijona EUR v odobritvah plačil sprostita iz rezerve in sta na voljo za prerazporeditev. Poleg tega so bili prispevki, ki jih zahtevajo nekatere mednarodne organizacije, nižji od prvotno ocenjenih, s čimer se je sprostilo 1,7 milijona EUR v odobritvah za prevzem obveznosti iz proračunskega člena 11 03 02. Proračunska vrstica Ime Odobritve za prevzem obveznosti Odobritve plačil 11 03 02 Spodbujanje trajnostnega razvoja za upravljanje ribištva in gospodarjenja z morjem v skladu s cilji skupne ribiške politike (obvezni prispevki mednarodnim organom) –1 720 000 40 02 41 Rezerva za sporazume o partnerstvu na področju trajnostnega ribištva –13 711 765 –18 611 765 Skupaj –15 431 765 –18 611 765